ประธานสภาผู้แทนราษฎร ยืนยันดำเนินการประชุมสภาผู้แทนราษฎรต่อ เนื่องจากมีกฎหมายสำคัญรอการพิจารณาอยู่
นายชวน หลีกภัย ประธานสภาผู้แทนราษฎร  เปิดเผยว่า ในการประชุมสภาผู้แทนราษฎรครั้งแรกในวันที่ 27 พ.ค.นี้ภายหลังมีพ.ร.ฎ.เรียกประชุมรัฐสภา สมัยประชุมสามัญประจำปีครั้งที่ 1 ปี 2564 ยังคงดำเนินการต่อไป เพื่อพิจารณาพระราชกำหนดของคณะรัฐมนตรี (ครม.) จำนวน 2 ฉบับ จากนั้นจะพิจารณาร่างพ.ร.บ.งบประมาณรายจ่ายประจำปีงบประมาณ 2565 ซึ่งถือเป็นเรื่องสำคัญมีผลกระทบต่อคนทั้งประเทศ ทั้ง ข้าราชการและประชาชน ในการเบิกจ่ายงบประมาณต่างๆ หากช้าไปจะเกิดปัญหา ฉะนั้นต้องดำเนินการตามที่สำนักงบประมาณกำหนด โดยเตรียมเชิญผู้แทนวิป3 ฝ่าย มาหารือถึงความพร้อมก่อนการประชุมสภาจะเริ่มต้นขึ้นภายในสัปดาห์หน้า  ยืนยันการเปิดประชุมสภาไม่สามารถเลี่ยงได้ โดยสมาชิกสภาผู้แทนราษฎรจะต้องป้องกันตนเอง พร้อมขอให้ ส.ส. และ เจ้าหน้าที่ของสภา ทยอยเข้ารับวัคซีนโควิด-19  เพื่อให้สามารถทำหน้าที่ได้อย่างปลอดภัย ทั้งนี้ ทางสภาผู้แทนราษฎรได้ทำความสะอาดและฉีดยาฆ่าเชื้อแล้ว ส่วนกรณีที่พบเจ้าหน้าที่ของสภาบางส่วนมีการติดเชื้อโควิด -19 นั้น พบว่าไม่ได้ติดจากการมาทำงานที่สภาแต่อย่างใด โดยเป็นการติดมาจากเพื่อนบ้าน และ สถานที่ต่างๆที่เดินทางไป ประธานสภาผู้แทนราษฎร กล่าวอีกว่า ในส่วนที่หลายฝ่ายกังวลว่า สส.มีการเดินทางลงพื้นที่แห่งอาจติดเชื้อและแพร่เชื้อได้นั้น ส่วนนี้ได้เน้นย้ำให้ระวังตังเองอย่างเต็มที่และหลีกเหลี่ยงการประชุมร่วมกัน 2 สภาคือ สส.และ สว. โดยกฎหมายที่ค้าฃอยู่ก็ขอให้เคลื่อนออกไปก่อน ซึ่งเชื่อว่า หากมีการประชุมในส่วนของ สส.อย่างเดียว จะสามารถบริหารจัดการตามมาตรการ สาธารณสุขได้เนื่องจากห้องประชุมมีความกว้างขว้างเพียงพอ ขณะที่หากมี สส.บางคนกลัวการติดโควิด -19 จนไม่มาประชุมและทำให้องค์ประชุมไม่ครบนั้น ส่วนนี้คงต้องหารือกันอีกครั้ง